**Ministru kabineta rīkojuma projekta „Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 30.0 versija -** **Pakalpojumu sniegšanas un pārvaldības platforma)” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta izstrādes nepieciešamība** |
|  1. | Pamatojums | 1. 2015.gada 17.novembra Ministru kabineta (turpmāk – MK) noteikumu Nr.653 „Darbības programmas „Izaugsme un nodarbinātība” 2.2.1. specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” 4.punkts un 13.2.apakšpunkts.
2. Deklarācijas par Māra Kučinska vadītā MK iecerēto darbību 35.uzdevums „Nodrošināsim IKT publisko investīciju un e-pakalpojumu orientāciju uz jaunu produktu un pakalpojumu veidošanu un komercializāciju. Ieviesīsim e-pārvaldi publisko iestāžu darbā un pakalpojumu sniegšanā”; rīcības plāna pasākums „Nodrošināsim Eiropas digitālā vienotā tirgus stratēģijas ieviešanu, attīstot digitālo pakalpojumu vidi un tās izmantošanu, Latvijas ekonomikas konkurētspējas celšanai, izveidosim uzlabotu valsts IKT pārvaldības sistēmu un elektroniskās pārvaldes koplietošanas platformas, nodrošināsim IKT procesu koordināciju, kā arī stiprināsim VARAM kapacitāti un funkcijas”; 4.darbības rezultāts “Izveidota oficiālā elektroniskā adrese, sasniedzot 1 miljonu uz e-adresi nosūtīto dokumentu apjomu. Izveidots atvērto datu portāls, sniedzot iespēju gan fiziskām, gan juridiskām personām izmantot publiskās pārvaldes atvērtos datus jaunu pakalpojumu radīšanai. Izstrādātas publisko pakalpojumu elektroniskās piegādes platformas, datu izplatīšanas platformas, kā arī valsts informācijas resursu, sistēmu un sadarbspējas reģistra informācijas sistēmas projektējumi, lai paaugstinātu valsts informācijas sistēmu sadarbspēju un uzlabotu publiskās pārvaldes iestāžu reģistru datu apmaiņu un pieejamību” un 5.darbības rezultāts „Nodrošināta IKT procesu koordinācija un pārvaldība, paaugstināta VARAM kapacitāte, nodrošinot 38 ERAF līdzfinansēto projektu iekļaušanos publiskās pārvaldes vienotajā arhitektūrā”.
3. MK 2016.gada 10.februāra rīkojuma Nr.136 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā” 4.1 punkts un 4.2.apakšpunkts.
 |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar MK rīkojuma projektu tiek apstiprināts un iekļauts informācijas un komunikācijas tehnoloģiju (turpmāk – IKT) mērķarhitektūras 30.0 versijā Valsts reģionālās attīstības aģentūras (turpmāk - VRAA) projekta “Pakalpojumu sniegšanas un pārvaldības platforma” (turpmāk – Projekts) apraksts, kas tika izvērtēts atbilstoši Vides aizsardzības un reģionālās attīstības ministrijas (turpmāk – VARAM) izstrādātajai un apstiprinātajai metodikai par projektu iekļaušanu IKT mērķarhitektūrā. VARAM ir atbalstījis Projekta iekļaušanu IKT mērķarhitektūras kārtējā versijā. Projekts veicina darbības programmas „Izaugsme un nodarbinātība” specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākumam „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” izvirzīto rādītāju sasniegšanu, pilnveidojot un attīstot 12 darbības procesus, ieviešot un pilnveidojot 2 centralizētas atvērtas informācijas sistēmu platformas, apstrādājot 5 atvērtās un 3 koplietošanas datu kopas. Projekts turpina VARAM Eiropas reģionālās attīstības fonda (turpmāk - ERAF) projekta “Publiskās pārvaldes informācijas un komunikāciju tehnoloģiju arhitektūras pārvaldības sistēma” uzsāktās aktivitātes, kā arī ir cieši saistīts ar VRAA ERAF IKT projektu “Vienotā datu telpa”. Projekta realizācija ir saistīta un izriet no valsts un nozares prioritātēm, kas definētas šādos dokumentos:1. MK 2013.gada 14.oktobra rīkojums Nr. 486 “Par Informācijas sabiedrības attīstības pamatnostādnēm 2014. - 2020.gadam”;
2. Oficiālās elektroniskas adreses likums un tā pamatā esošs MK 2014.gada 3.marta rīkojums Nr.90 “Par Oficiālās elektroniskas adreses koncepciju”;
3. Valsts pārvaldes iekārtas likums un MK 2013.gada 19.februāra rīkojums Nr.58 “Par Koncepciju par publisko pakalpojumu sistēmas pilnveidi”;
4. Informatīvais ziņojums “Par publiskās pārvaldes informācijas sistēmu konceptuālo arhitektūru” (izskatīts MK 2015.gada 10.martā, sēdes protokols Nr.14);
5. MK 2017.gada 4.jūlija noteikumi Nr.400 “Valsts pārvaldes pakalpojumu portāla noteikumi”;
6. MK 2017.gada 4.jūlija noteikumi Nr.399 “Valsts pārvaldes pakalpojumu uzskaites, sniegšanas un kvalitātes kontroles kārtība”;
7. MK 2017.gada 4.jūlija noteikumi Nr.402 “Valsts pārvaldes e-pakalpojumu noteikumi”;
8. MK 2017.gada 4.jūlija noteikumi Nr.401 “Valsts un pašvaldību vienoto klientu apkalpošanas centru veidi, sniegto pakalpojumu apjoms un pakalpojumu sniegšanas kārtība”.

Projekta īstenošana ļaus risināt sekojošas identificētās šādas IKT jomas problēmas:1. Nepietiekams atbalsts daudzkanālu pakalpojumu sniegšanai, kas paredzēta Publisko pakalpojumu sistēmas (PPS) pilnveides koncepcijā un normatīvajos aktos;2. Nepietiekams e-pakalpojumu izmantošanas īpatsvars;3. Ierobežots VPVKAC darba atbalsts;4. Oficiālās e-adreses pilnveides nepieciešamība;5. Sabiedrības IKT iespēju izmantošanas veicināšanas nepieciešamība.**Projektam ir šādi mērķi:**1. Daudzkanālu pakalpojumu sniegšanas nodrošināšana;2. Portāla un e-pakalpojumu lietojamības un izmantošanas uzlabošana;3. Vienotas pakalpojumu pārvaldības un uzskaites nodrošināšana;4. E-adreses pilnveidošana atbilstoši sabiedrības un valsts pārvaldes vajadzībām;5. Attīstīt sabiedrības spējas un ieinteresētību efektīvi izmantot radītos risinājumus.Projekta virsmērķis ir uzlabot pakalpojumu daudzkanālu pieejamību, sniegšanas efektivitāti, lietojamību un samazināt administratīvo slogu attīstot Drošas elektroniskās piegādes platformu (turpmāk – DEPP 2. kārta) un ieviešot Pakalpojumu sniegšanas un pārvaldības platformu (turpmāk – PSPP). |
|  3. | Projekta izstrādē iesaistītās institūcijas | VARAM, VRAA,Ventspils pilsētas dome (turpmāk – VPD). |
|  4. |  Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts ir vērsts uz e-pakalpojumu lietojamības uzlabošanu un e-adreses pilnveidošanu. To īstenojot tiks izveidotas un pilnveidotas informācijas sistēmu platformas, ko izmantos gan valsts un pašvaldību iestādes, gan iedzīvotāji un komersanti:1. Projekta ietvaros īstenojamās DEPP 2.kārtas izstrādes procesā tiks veikta e-adreses lietojamības uzlabošana, kas nodrošinās ērtāku un pilnvērtīgāku e-adreses izmantošanu publiskās pārvaldes iestāžu, iedzīvotāju un komersantu vidū;
2. PSPP izstrāde veicinās sabiedrībai svarīgo e-pakalpojumu izveidi un pieejamību valsts pārvaldes pakalpojumu portālā www.latvija.lv, kā arī sniegs plašākas e-pakalpojumu izstrādes un pārvaldības iespējas valsts un pašvaldību iestādēm.

Lai nodrošinātu sabiedrības IKT iespēju izmantošanas veicināšanu, Projekta ietvaros tiks veiktas arī vairākas informēšanas un izglītošanas aktivitātes. Tā rezultātā iedzīvotāji, komersanti un arī atbildīgie publiskās pārvaldes pārstāvji būs informēti un apmācīti izstrādāto IKT risinājumu lietošanai.  |
| 2. | Tiesiskā regulējuma ietekme uz tautsaimniecību un administratīvo slogu | Projekta īstenošanas rezultātā tiks panākts administratīvā sloga samazinājums gan iedzīvotājiem, gan valsts pārvaldei un pašvaldībām, uzlabojot e-pakalpojumu lietojamību un pilnveidojot e-adresi.Sagaidāmi šādi sociālekonomiskie ieguvumi sabiedrībai un publiskās pārvaldes iestādēm:1. pilnveidojot e-pakalpojumu sniegšanas vidi, tiek palielināta iespēja, ka lielāka sabiedrības daļa izvēlēsies savu pakalpojumus saņemt elektroniski, kas savukārt ļaus pakalpojumus sniedzošajām iestādēm ietaupīt uz papīra dokumentu aprites nodrošinājumu un uzlabot klientu apkalpošanas speciālistu darba kvalitāti;
2. e-pakalpojumu sniegšanas vides pilnveidošana un rezultējošā e-pakalpojumu izmantošanas īpatsvara palielinājums sniegs pozitīvu ietekmi arī uz plašāku sabiedrību, jo būs iespējams noderīgāk izmantot to laiku, kas pašlaik tiek patērēts, saņemot pakalpojumu uz vietas klientu apkalpošanas centrā, kā arī ceļā uz un no klientu apkalpošanas centra;
3. e-adreses pilnveidošana ļaus iestādēm ietaupīt finanšu resursus, samazinot papīra formāta dokumentu plūsmu un ietaupot klientu apkalpošanas centru darbinieku laiku, kas tiek veltīts pakalpojumu sniegšanai;
4. e-adresē nosūtīto pakalpojumu rezultātu saņemšana elektroniski sabiedrībai sniegs ieguvumu ietaupot laika un finanšu resursus, kuri rodas ceļā uz un no klientu apkalpošanas centra, kā arī pakalpojumu rezultātu saņemšanas laikā.
 |
| 3. | Administratīvo izmaksu monetārais novērtējums | Projekts ir vērsts uz e-pakalpojumu lietojamības uzlabošanu un e-adreses pilnveidošanu. Īstenojot to, radīsies būtiski sociālekonomiskie ieguvumi gan valsts iestādēm, gan plašākai sabiedrībai.Projektam ir šādi ieguvumi:1. Projekta ietvaros, pilnveidojot e-pakalpojumu sniegšanas vidi, tiek palielināta iespēja, ka lielāka sabiedrības daļa izvēlēsies savus pakalpojumus saņemt elektroniski. Pieņemot, ka Projekta īstenošanas rezultātā e-pakalpojumu izmantošanas gadījumu skaits palielināsies par 1% gadā, pakalpojumus sniedzošajām iestādēm samazinot resursus uz papīra dokumentu aprites nodrošinājumu un uzlabojot klientu apkalpošanas speciālistu darba kvalitāti, Projekta pārskata perioda ietvaros sniedzot aptuveni 5,2 milj. eiro ieguvumu (diskontēta vērtība).
2. E-pakalpojumu sniegšanas vides pilnveidošana un rezultējošā e-pakalpojumu izmantošanas īpatsvara palielinājums sniegs pozitīvu ietekmi arī uz plašāku sabiedrību, jo tiks sniegta iespēja noderīgāk izmantot to laiku, kas pašlaik tiek patērēts, saņemot pakalpojumu klātienē iestādē, kā arī ceļā uz un no pakalpojuma sniedzošo iestādi. Paredzēts, ka Projekta pārskata periodā sabiedrībai radīsies ieguvums aptuveni 4,5 milj. eiro apmērā (diskontēta vērtība).
3. E-adreses pilnveidošana ļaus iestādēm ietaupīt finanšu resursus, samazinot papīra formāta dokumentu plūsmu un ietaupot pusstundu pakalpojumu sniedzošo iestāžu darbinieku laiku uz vienu pakalpojumu. Pieņemot, ka gadā katrs no e-adreses lietotājiem (līdz 20 000 lietotāji, kurus piesaistīs Projekta ietvaros veiktie e-adreses uzlabojumi) saņems vismaz 2 elektronisko pakalpojumu rezultātus, iestāžu ietaupījumi Projekta pārskata periodā sasniegs 2,89 milj. eiro (diskontēta vērtība).
4. E-adresē nosūtīto pakalpojumu rezultātu saņemšana elektroniski sabiedrībai sniegs ieguvumu ietaupot laika un finanšu resursus, kuri rodas ceļā uz un no iestādes pakalpojumu saņemšanai uz vietas, kā arī pakalpojumu rezultātu saņemšanas laikā. Paredzēts, ka Projekta pārskata perioda ietvaros sabiedrības ieguvumu sasniegs 2,51 milj. eiro (diskontētā vērtība).

Paredzēts, ka pēc Projekta pilnīgas ieviešanas Projekta pārskata periodā sociālekonomiskie ieguvumi sasniegs aptuveni 15,19 milj. eiro (diskontētā vērtība), ar ekonomisko neto pašreizējo vērtību 8,33 milj. eiro apmērā. Indikatīvais Projekta ieguvumu un izmaksu attiecības koeficients ir 2,21, ekonomiskā ienesīguma norma – 25,54%, kas liecina par augstu Projekta pievienoto vērtību.  |
| 4. | Cita informācija | Nav attiecināms  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | **Turpmākie trīs gadi (*euro*)** |
| **2018.g.** | **2019.g.** | **2020.g.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo (2017.) gadu** | **izmaiņas, salīdzinot ar kārtējo (2017.) gadu** | **izmaiņas, salīdzinot ar kārtējo (2017.) gadu** |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 40 964 | 762 113 | 1 180 128 | 1 841 795 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 40 964 | 762 113 | 1 180 128 | 1 841 795 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 48 193 | 896 604 | 1 388 386 | 2 278 046 |
| 2.1. valsts pamatbudžets | 0 | 48 193 | 896 604 | 1 388 386 | 2 278 046 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -7 229 | -134 491 | -208 258 | -436 251 |
| 3.1. valsts pamatbudžets | 0 | -7 229 | -134 491 | -208 258 | -436 251 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi | x | 0 | 0 | 0 | 42 978 |
| 5. Precizētā finansiālā ietekme: | x | -7 229 | -134 491 | -208 258 | -393 273 |
| 5.1. valsts pamatbudžets | -7 229 | -134 491 | -208 258 | -393 273 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts tiks līdzfinansēts no ERAF līdzekļiem, un tā kopējais finansējuma apjoms ir 4 500 000 *euro*, tajā skaitā ERAF finansējums 3 825 000 *euro*, valsts budžeta finansējums  675 000 *euro* (no tiem 2017. gadā – 7 229 *euro*, 2018. gadā – 134 491 e*uro,* 2019.gadā – 208 258 *euro,* 2020.gadā – 325 023 *euro*).Projekta rezultātu uzturēšanai nepieciešami līdzekļi 10% apmērā no Projekta summas – 444 911 *euro*. Tā kā infrastruktūras uzturēšanu 1% apmērā no projekta summas VRAA nodrošinās no sava budžeta līdzekļiem - 32.00.00 programmas “Valsts reģionālās attīstības politikas īstenošana” – 50 000 *euro*, kas tiks izmantoti IKT risinājumu drošības auditu veikšanai, tehniskās infrastruktūras uzturēšanai un lietotāju vajadzību analīzei un izpētei. Aprēķinot VRAA finansējuma daļu Projekta rezultātu uzturēšanai, ņemtas vērā VRAA budžeta prognozes 2020. un turpmākajiem gadiem un nepieciešamie uzturēšanas finanšu līdzekļi esošajiem un plānotajiem IKT risinājumiem, kā arī citu VRAA funkciju izpildei (VRAA Eiropas Savienības fondu 2014.-2020.gada plānošanas periodā kopumā ievieš 4 projektus, līdz ar to ir nepieciešams plānot resursus to visu radīto rezultātu uzturēšanai).Sākot ar 2020.gadu\* papildus nepieciešami līdzekļi ir 9% apmērā, t.i. **394 911 *euro*,** tajā skaitā:1. no valsts budžeta esošajiem līdzekļiem, pārdalot valsts budžeta finansējumu no citiem resoriem, kuriem Projekta īstenošanas rezultātā veidojas ietaupījums (skatiet anotācijas II sadaļas 3.punktu), un piešķirot to VARAM resoram:

1.1. Atlīdzībai – izveidoto risinājumu administrēšanas personāla izmaksas 4 darbiniekiem – 112 307*euro*:Lai nodrošinātu PSPP un DEPP risinājumu uzturēšanu nepieciešams izveidot VRAA 4 jaunas amata vietas ar sekojošu atalgojumu:1.1.1. sistēmu administratori (amata saime 19.5, amata līmenis IVA, mēnešalgu grupa 12, alga 1647 *euro*):  Mēnešalga 1647*euro* \*12mēneši \*1.2359DDnodoklis \*2 darbinieki = 48 852.66 *euro*; Vispārējā piemaksa (10 %) 1647*euro* \*10% \*12mēneši \*1,2359DDnodoklis \*2darbinieki =4 885.27 *euro*;  Prēmijas un naudas balvas (10%) 1647 *euro* \*10% \*12mēneši \*1,2359DDnodoklis \*2darbinieki = 4 885.27 *euro*;  Sociālās garantijas (5% ) 1647 *euro* \*5% \*12mēneši \*1,2359DDnodoklis \*2darbinieki = 2 442.63 *euro*.1.1.2. sistēmu analītiķi (amata saime 19.3, amata līmenis IIA, mēnešalgu grupa 11, alga 1382 *euro*):  Mēnešalga 1382*euro* \*12mēneši \*1.2359DDnodoklis \*2 darbinieki = 40 992.33 *euro*; Vispārējā piemaksa (10 %) 1382 *euro* \*10% \*12mēneši \*1,2359DDnodoklis \*2darbinieki = 4 099.23 *euro*;  Prēmijas un naudas balvas (10%) 1382 *euro* \*10% \*12mēneši \*1,2359DDnodoklis \*2darbinieki = 4 099.23 *euro*;  Sociālās garantijas (5% ) 1382 *euro* \*5% \*12mēneši \*1,2359DDnodoklis \*2darbinieki = 2 049.62 *euro*.1.2. Darbavietas uzturēšanai (4 darbiniekiem) – 9 604 *euro*(izmaksas aprēķinātas, ņemot vērā VRAA vidējās uzturēšanas izmaksas uz 1 darbinieku 2014.gadā - 2401 *euro*), izmaksās ietilpst:- 270 *euro* ārzemju komandējumi (EKK 2120); 120 *euro* pasts, internets, telefons (EKK 2219); 254 *euro* elektrība (EKK 2223); 317 *euro* komunālie pakalpojumi (EKK 2229); 90 *euro* administratīvie izdevumi (EKK 2230); 429 *euro* tehnikas remonts, telpu uzturēšana (EKK 2240); 772 *euro* telpu noma (EKK 2260); 149 *euro* biroja preces un inventārs (EKK 2310).1. Piešķirot papildus valsts budžeta līdzekļus izveidoto risinājumu uzturēšanai – 273 000 *euro*

Uzturēšanai nepieciešamas 650 cilvēkdienas (apjoms noteikts, vadoties no iepriekš veiktajiem programmatūras izstrādes un uzlabošanas darbu veikšanai nepieciešamajiem laika, darba un izmaksu apjomiem). Samaksa par vienu cilvēkdienu – 420 *euro* (ar PVN) 650 c/d x 420 *euro* = 273 000 *euro* (EKK 2251 – informācijas sistēmas uzturēšana)Izveidoto risinājumu uzturēšanas izdevumu veidi: * informācijas sistēmu platformu un informācijas sistēmu izmaiņu un pilnveidojumu veikšana;
* informācijas sistēmu platformu un informācijas sistēmu uzturēšanas pakalpojumi (problēmu pieteikšana, apstrāde, risināšana);
* ar informācijas sistēmu platformu un informācijas sistēmu uzturēšanu saistītas konsultācijas;
* informācijas sistēmu platformu un informācijas sistēmu lietotāju apmācības pēc nepieciešamības.

\* Paredzēts, ka Projekta ieviešana ilgs līdz 2020.gada septembrim, tāpēc 2020.gadā Projekta rezultātu uzturēšanai līdzekļi būs nepieciešami 4.ceturksnim, kas kopā sastāda 111 228 *euro*, no kuriem VRAA nodrošinās 12 500 *euro* un papildus nepieciešami98 728 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projekta īstenošanai nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74. resora „Gadskārtējā valsts budžeta izpildes procesā pārdalāmais finansējums” 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.Projekta rezultātu uzturēšanai nepieciešamo līdzekļu daļu, ko paredzēts iegūt no valsts budžeta esošajiem līdzekļiem, pārdalot valsts budžeta finansējumu no citiem resoriem un piešķirot to VARAM, plānots nodrošināt Vides aizsardzības un reģionālās attīstības ministrijai pēc projekta pabeigšanas iesniedzot Ministru kabinetā rīkojuma projektu par valsts budžeta apropriācijas pārdali Vides aizsardzības un reģionālās attīstības ministrijai no citām ministrijām saskaņā ar šīs anotācijas 1.pielikumā noteiktajām proporcijām un apmēriem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Projekta ietvaros, veicot DEPP 2.kārtas izstrādi un ieviešanu, tiks ievēroti Eiropas Parlamenta un Padomes regulas (ES) Nr. 910/2014 (2014. gada 23. jūlijs) *par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK* noteiktie principi. Ar Projektu netiek pārņemtas vai ieviestas šīs regulas prasības.  |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | VRAA, Projekta sadarbības partneri – VARAM, VPD. |
| 2. | Projekta izpildes ietekme uz pārvaldes funkcijām un institucionālo struktūru | Nav attiecināms  |
| 3. | Cita informācija | Nav |

Vides aizsardzības un

reģionālās attīstības ministrs K.Gerhards

Vīza:

valsts sekretāra p.i. A.Ozola

07.09.2017. 14:12

2489

Ceple, 66164674,

laura.ceple@vraa.gov.lv

Brūvere, 67026575

vineta.bruvere@varam.gov.lv